เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

คปภ.ดึง 33 บริษัทประกันช่วยรายย่อย
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า เมื่อวันที่ 4 มิ.ย.ที่ผ่านมา คปภ.ได้ประสานโดยตรงกับบริษัทประกันภัยทั้ง 33 บริษัท ซึ่งรับประกันภัยผู้ประกอบการรายย่อยที่ได้รับผลกระทบจากเหตุการณ์ ความไม่สงบ พบว่าทุกบริษัทยินดีให้ความช่วยเหลือผู้เอาประกันทุกราย ตามความเดือดร้อนและสถานภาพของผู้เอาประกันภัย ถึงแม้กรมธรรม์ประกันภัยจะไม่มีความคุ้มครองก็ตาม 
กรณีที่เป็นผู้เสียหายรายใหญ่ เช่น กลุ่มธนาคาร ห้างสรรพสินค้าที่ได้ซื้อความคุ้มครองจากภัยก่อการร้ายไว้ ขณะนี้บริษัทประกันภัยได้เข้าไปประเมินความเสียหายพร้อมกับผู้สำรวจภัยจากต่างประเทศ เพื่อสรุปความเสียหายแล้ว โดยบริษัทประกันภัยส่วนใหญ่ยังอยู่ระหว่างการดำเนินการเรื่องการจ่ายค่าสินไหมทดแทน 
ทั้งนี้ คปภ.ได้สรุปข้อมูลการประกันภัยที่ได้รับผลกระทบจากเหตุการณ์ความไม่สงบดังกล่าวในเบื้องต้น จากบริษัทประกันภัย 43 บริษัท รวมกรมธรรม์ประกันภัย 751 กรมธรรม์ แบ่งเป็น 1.กรมธรรม์ประกันอัคคีภัย 288 กรมธรรม์ คิดเป็น 38.34% ของจำนวนกรมธรรม์ทั้งหมด 2.กรมธรรม์ประกันความเสี่ยงภัยทรัพย์สิน 259 กรมธรรม์ คิดเป็น 34.49% 3.กรมธรรม์ประกันภัยธุรกิจหยุดชะงัก 15 กรมธรรม์ คิดเป็น 2% 4.กรมธรรม์ประกันภัยก่อการร้าย 21 กรมธรรม์ คิดเป็น 2.80% 5.กรมธรรม์ประกันภัยอื่นๆ เช่น กรมธรรม์คุ้มครองสิทธิการเช่า กรมธรรม์ระหว่างก่อสร้าง ฯลฯ 168 กรมธรรม์ คิดเป็น 22.37%